Školski računari 


Beogradski srednjoškolci će od proleća ove godine p 
izvod Instituta ,,Mihailo Pupin'' iz Beograda zapažen je po svojim kvalitetima_i pre 


PET PLUS 


Meko kao duša 
očeti da stiču prva iskustva na računaru TIM-011. Najnoviji pro- 
nego što je stigao u škole. Na 


TIM 011 


prošlogodišnjem Međunarodnom sajmu ,Učila 87“ stručni žiri mu je dodelio Zlatnu plaketu. Serijom članaka iz pera 


Milana Tadića, jednog od saradnika na ovom projektu 
vrilović) nastojaćemo da što temeljitije prikažemo novu 
u ovom i sledećem broju posvećujemo softveru. 


Kada je izabran procesor koji će 
pretstavljati 'srce' novog računara, 
sledeći logičan korak bio je izbor 
operativnog sistema. Želeli smo da 
bude kompatibilan sa CP/M-om, 
zbog izuzetno bogate programske 
podrške, S druge strane, CP/M ima 
nedostataka koje bi trebalo izbeći. 
Školski računar mora biti opre- 
mijen DOS-om koji će biti izrazito 
funkcionalan i koji će pretstavljati 
korak napred u razvoju operativnih 
sistema. Uz sve to, potreban je kod 
koji što potpunije koristi izvanred- 
ne mogućnosti procesora HD 
84180. 

Pokazalo se da nismo prvi koji 
su razmišljali na ovaj način: u spi- 
skovima javnih" (public domain) 
programa pronašli smo ,,Z' opera- 
tivni sistem i ZCPR3 komandni pro- 
cesor. To je snažna i fleksibiln 


kombinacija koja je razvijana za- 
jedno sa uslužnim programima, što 
garantuje dosledan pristup komu- 
nikaciji kako između samih progra- 
ma tako i na relaciji čovek — 
računar. 


Virtuelna mašina 


Za početak, vratimo se malo 
unazad. Zadatak operativnog siste- 
ma je da korisniku omogući komu- 
nikaciju sa računarom i upravljanje 
njegovim resursima. Isti taj korisnik 
nema ni vremena ni znanja da sam 
piše programe za sve svoje potre- 
be, pa ih kupuje od neke softverske 
firme. ista ta firma takođe nema 
vremena (čitaj: finansijskog intere- 
sa) da za svaki računar posebno 


.piše jedan te isti program. Odavde 


se naslućuje još jedan važan zada- 

oma 


(konstruktor Nenad Dunjić, saradnici Milan Tadić i Ljubiša Ga- 
Yu mašinu. U prošlom broju smo dali opis hardvera, a napise 


Konstruktor i njegovi pomoćnici: Nenad Dunjić (sredina) sa Ljubišom 
Gavrilovićem (levo) i Milanom Tadićem (desno) 


tak operativnog sistema: stvaranje 
tzv. virtualne mašine“. Drugim re- 
čima, definše se mehanizam upra- 
vljanja resursima koji je nezavisan 
od njihove konkretne hardverske 
realizacije. Time je omogućeno da 
se jedan isti program izvršava na 
većem broju različitih računara, Ka- 
ko je i sam operativni sistem jedan 
program (i to dosta složen) od koga 
se očekuje da bude prilagodljiv, 
došlo je do podele unutar samog 
operativnog sistema na dve osnov- 
ne celine: BIOS (Basic Input-Qut- 
put Sistem) | DOS odnosno BDOS 
(Basic Disc Operating System). Prvi 
deo, BIOS je u potpunosti zavistan 
od hardverske realizacije računara i 
mora se napisati posebno za svaki 
računar. Njegov zadatak je da 
ostvari elementarno upravljanje re- 
sursima kao što je čitanje znaka sa 
tastature, ispis znaka na ekranu ili 
štampaču, čitanje ili upis jednog 
sektora na disk i si. Tabela br. 1 
predstavlja spisak funkcija koje 


BIOS podržava. One su realizovane 
preko tabele skokova (jump table), 
kako eventualne izmene u kodu 
samog BIOS-a ne bi uticale na rad 


.BDOS-a ili nekog korisničkog pro- 


grama koji direktno poziva BIOS. 

Bliži pogled na sadržaj tabele 
otkriva jednu interesantnu funkciju: 
;allocmem'. Pošto procesor HD 
64180 direktno adresira samo 64 K 
kao i Z 80, preostalih 192 K upotre- 
bljeni su kao RAM-disk (izuzetan 
jedino po tome da se njegov sadr- 
žaj ne gubi resetovanjem računa- 
ra). Današnji programi zahtevaju 
dosta memorije za svoje tunkcioni= 
sanje, pa im pedesetak kilobajta 
osnovne. memorijske mape često 
neće biti dovoljno. Na scenu stupa 
'allocmem' (od: allocate memory to 
an aplication) koji od RAM-diska 
oduzima deo memorije i dodeljuje 
je korisničkom programu. Moguće 
je rezervisati 1—128 K ili osloboditi 
svu zauzetu memoriju. Dodeljivanje 
u ovom kontekstu znači da se 











RAM-disk smanjuje za traženi broj 
kilobajta i da tom delu memorije 
neće pristupati ni jedan program 
operativnog sistema. Na taj način 
korisnički program može da upo- 
trebi celokupnu memoriju računara 
jednostavnim korišćenjem poziva 
BIOS-a i programiranjem jedinice 
za upravljanje memorijom. 


Upravljanje : 
informacijama 


Drugi deo operativnog sistema, 
BDOS, već vidi računar kao virtuel- 
nu mašinu i komunicira sa njim 
preko BIOS-a. Zadatak mu je da 
obezbedi ,,upravljanje informacija- 
ma“ (information managment), što 
je nešto širi i pravilniji pojam od 
»upravljanja datotekama“ (file ma- 
nagment), mada se kod personal- 
nih računara to uglavnom svodi 
baš na rad sa datotekama: stvara- 
nje, pisanje brisanje, menjanje i sl. 
Koncepcija CP/M-a vrlo je slična 
ovoj zamisli, tako da se on sastoji iz 
četiri osnovna dela: TPA (Transient 
Program Area), .CCP (Console 
Command Processor) BIOS i 
BDOS. Pri tome se iza imena TPA, 
u stvari, krije memorija koja ostane 
slobodna kada BIOS i BDOS zau- 
zmu svoje mesto i koja siuži kao 
radni prostor korisničkim progra- 
mima. CCP je, pak, program koji se 
povremeno nalazi u TPA. Kao što 
mu:i samo ime kaže, zadatak CCP- 

* -a je da prima komande od korisni- 
ka, analizira ih i pretvara u odgova- 
rajuća uputstva BDOS-U u cilju 
njihovog izvršavanja. Usled ograni- 
čenog prostora, u CCP-u se nalazi 
kod za samo par osnovnih koman- 
di. Sve ostale nalaze se na disku, 
učitavaju se u TPA i po svom obliku 
i značaju ne razlikuju se od kori- 
sničkih programa. 


Sada na scenu stupaju ZCPR3 


(Z80 Command Processor Replace- 
ment) i ZRDOS (Z80 Replacement 
for BDOS). Ono što se odmah vidi 
je da je kod pisan za Z80 (odnosno 
Hitachi), čime je na istom prostoru 
stalo više koda, koji se pri tom i 
brže izvršava. Ono što se ne vidi je 
da je osim osnovne sličnosti neop- 
hodne da se obezbedi kompatibil- 


nost, ostalo vrlo malo zajedničkog . 


sa CP/M-om. ZCPR3 je potpuno 
modularno koncipiran, tako da ko- 
risnik praktično može da konfiguri- 
še i generiše sistem prema svojim 
potrebama. Što je još interesantni- 
je, važniji deo rekonfiguracije može 
se izvoditi dinamički, tj. u toku 
rada. 

Kada jedan sistem može imati 
puno raznih varijanti (6 nezavisnih 
modula u punoj konfiguraciji), lo- 
gično je očekivati da negde postoji 
opis trenutnog stanja, kako bi se 
održala koncepcija virtualne maši- 
ne. Jedan od modula zove se ,,envi- 
ronment = descriptor““ = (opisivač 
okruženja, tj. konfiguraciona tabe- 
la). Njega koristi ZEPR3 kao i ostali 
uslužni programi kako bi saznali 
važne podatke o sistemu: kolika je 
frekvencija sistemskog sata, koliko 
disketnih pogona je u sistemu, ko- 
liko ima modula i gde se nalaze u 
memoriji, pa sve do informacija kao 
što je niz kontrolnih znakova (po- 
pularno: escape-sekvence) koje tre- 
ba poslati na ekran da bi se po- 
zicionirao kursor ili promenila boja. 

Iz školske biblioteke 


Govorite li engleski? 


Od ovog broja Ninoslav Čabrić, urednik u beogradskom 
Zavodu za udžbenike i nastavna sredstva i naš stari 


saradnik, redovno će vam predstavljati obrazovne progra- 
me. Pozivamo čitaoce da nam informacijama o kvalitetnim 
inostranim obrazovnim programima pomognu da ova rubri- 
ka postane mesto na kome će nastavnici i roditelji dobijati 


maksimum podataka o programima koji mogu pomoći u 


učenju. Ovoga puta Ninoslav Čabrić predstavlja nam pro- 
grame za učenje engleskog jezika. 


Programi: PHOTOFIT | PRINTER “S 
DEVIL, kaseta: ENGLESKI JEZIK 1, 


računar: SPECTRUM 48K, autor: 


JOHN HIGGINS, Izdavač: Zavod za 
udžbenike i nastavna sredstva i 
PGP RTB, Beograd (drugo izdanje 
1986.) 

Na kaseti Engleski jezik !“ se 
nalazi osam programa, koji je beo- 
gradskom Zavodu za udžbenike i 
nastavna sredstva ustupio Englez 
Džon Higins (John Higgins). Progra- 
mi su namenjeni početnicima koji 
veruju da će lakše, brže i bolje 
naučiti engleski jezik uz pomoć 
računara. U programu ,,Photofit“ 
radi se o fotorobotu, pomoću koga 
treba rekonstruisati lik nekog ra- 
zbojnika. Kao svaki fotorobot, i ovaj 
radi tako što mu se zada koji deo 
lica treba da crta, a kada to učini 
onda se pridevima koriguje nacrta- 
no. Programom ,,Photofit“ dobija 
se razvijanje moći zapažanja, uče- 
nje engleskih naziva delova lica i 
karakterističnih prideva koji ih opi- 
suju. Ono što se u klasičnom uče- 
nju nikako ne može postići: kon- 
centrisanje samo na određeni deo 
gradiva, u ovom slučaju na odre- 
đen fond novih reči, ovakvim raču- 
narskih programom je lako ostvare- 
no. Učenik se sreće sa samo 18 
novih reči i korišćenjem ih brzo i 
lako uči. 

Kod računarskih programa 
ovog tipa ostaje problem izgovora. 
Programom se veoma dobro i brzo 
uči pisanje i značenje pojedinih 
reči, kao i način njihovog korišće- 
nja, ali se ne može naučiti kako se 
određena reč čita. To i dalje ostaje 
u nadležnosti nastavnika, što još 
jednom dokazuje da primena raču- 
nara u obrazovanju, mada veoma 
korisna, nikako ne može istisnuti 
čoveka iz nastavnog procesa. Na- 
ravno, danas već postoje računari 
koji mogu relativno kvalitetno da 
sintetišu govor, ali proći će još 
mnogo vremena dok se ne naprave 
mašine koje će moći da provere da 
li je ono što je neki učesnik izgovo- 
rio dobro. 

Program ,,Photofit“ počinje, po- 
sle učitavanja, prikazivanjem nekog 
provalnika. Crtež možemo gledati 
koliko želimo, a kada zapamtimo 
zadati lik, počinjemo sa radom. U 
toku rada možemo dobiti ,,rečnik“ 
koji računar ,,razume“', unošenjem 
reči HELP (što znači: pomoć). Ako 
nam pomoć nije potrebna, treba 
otkucati imenicu koja predstavlja 
deo lica, i računar će taj deo lica 


nacrtati. Posle toga nacrtani deo 
iica možemo menjati (povećavati, 
smanjivati, itd.) upisujući odgova- 
rajuće prideve. Kada je rekonstruk- 
cija završena, treba uneti naredbu 
COMPARE (što znači: uporedi) i 
računar će da proveri da li je zadati 
lik isti kao onaj koji ste ,,izdiktirali“ 
fotorobotu. Sve razlike biće nazna- 
čene. 

Naslov programa Printer's Devil 
na našem jeziku bio bi Vragolasti 
štampač.  ,Vragolasti štampač“ 
predstavlja vežbanje za one koji su 
osnove engleskog jezika već savla- 
dali i žele da usavrše pisanje engle- 
skih reči. Puko prepisivanje reči iz 
rečnika i diktati nisu dovoljno zani- 
mljivi da bi se na taj način postigao 
dobar rezultat. Zato Džon Higins, 
autor programa, nalazi jedno sa- 
svim drugo rešenje. Pomoću raču- 


nara pravi program u kome nam 


vragolasti štampač premeće slova 
u rečima, ubacuje slogove; ,,guta 
slovo“ i radi svakojake moguće 
ludorije. Naš je zadatak da prona- 
đemo pravilo po kome u svakom 
pojedinačnom slučaju = štampač 
greši i da na zadatom primeru 
(ispravno napisane reči) dokažemo 
da smo pravilno razumeli tako što 
ćemo i sami pokvariti reč baš ona- 
ko kako to čini i štampač. Što pre 
to uradimo — više poena dobi- 
jamo. 

Postoji tri nivoa težine reči (jed- 
nostavne, obične i veoma teške 


reči) i tri nivoa komplikovanosti - 
pravila po kome štampač kvari reč. * 


Oba izbora su ostavljena vama, ali 
vam ne preporučujem da počnete 
od kraja. Može vam se učiniti da je 
vaše znanje engleskog jezika mno- 
go gore nego što zaista jeste. Naj- 
bolje je da se počne od jednostav- 
nih reči i najlakših pravila. Kada to 
postane lako, pređite na teža pravi- 
la, a zatim i na najteža pravila, ali 
sa jednostavnim rečima. Tek kada i 
to postane jasno, kada steknete 
iskustvo o tome kakvim vas sve 
iznenađenjima može da izloži vra- 
golasti štampač, pređite na obične 
reči engleskog jezika. Poslednji 
stupanj — veoma teške reči, prepo- 
ručujem samo onima koji imaju 
solidan fond engleskih reči, jer tu 
ih očekuju čak i veoma arhaične 
reči iz staro-engleskog jezika. : 

Kako je to već i red, kada se 
radi o vrsnom pedagogu i pravom 
znalcu, što je gospodin Higins bez 
sumnje, računar se ne sme iskori- 
stiti u manjoj meri nego što je to 


moguće u datim uslovima. Tako je 
učenje pisanja engleskih reči samo 
jedan cilj koji se ovim programom 
postiže. Drugi cilj jednako važan za 
pravilan razvoj svakog čoveka je 
razvoj logičkog mišljenja i zaključi- 
vanja, koji se može vežbati i poseb- 
no, ali i to bi bilo dosadno, kao i 
beskrajno prepisivanje rečnika. 


Program: CATCH THE VERB (ORIC 
NOVA 64) 

Izdavač: ŠKD FORUM, Ljubljana 
(1986) : 
Ovaj program dolazi iz Ljublja- 
ne, a namenjen je računaru ,oric 
nova 64“. ,Uhvati glagol“ bio bi 
prevedeni naslov programa koji 
predstavlja računarsku vežbu za 
nepravilne glagole. Ako vam se 
program čini zanimljivim a nemate 
računar ,oric“, već ,spektrum“, 
problem ćete rešiti tako što ćete 
sličan program naći među progra- 
mima na kaseti ,,Engleski jezik 2“, 
koju je izdao beogradski Zavod za 
udžbenike i nastavna sredstva. Ta- 
mo se on zove samo ,,Aglagoli“. 

Kada se učita, najpre je moguće 
koristiti uputstvo, ili odmah preći 
na sam program. U programu su 
zapisana 135 glagola engleskog je- 
zika od kojih su neki pravilni, a neki 
nepravilni. Na samom početku mo- 
žete izabrati koliko će se glagola 
pojaviti i brzinu njihovog kretanja 
po ekranu. Minimalni broj glagola 
je 10, a maksimalan 90. 

Kada glagoli počnu da se poja- 
vljuju treba ih smestiti u odbivara- 
jući prostor. U jednom delu ekrana 
se nalazi prostor predviđen za pra- 
vilne glagole, a u drugom za nepra- 
vilne. Ako se neki glagol usmerio 
ka ispravnom delu ekrana, onda 
mu treba omogućiti da dođe do 
njega pomeranjem odgovarajućeg 
proreza. Kada se nepravilno usme- 
rio, onda mu treba onemogućiti da 
tamo stigne. Ako je glagol nepravi- 
lan, potrebno je da se još ispišu i 
njegovi oblici u prošlom vremenu i 
pastparticipu. Svaki ispravan potez 
i tačan oblik glagolskih oblika do- 
nosi poene, a svaka greška ih 
odnosi. 

Na kraju, kada prođe onoliko 
glagola koliko ste sami na početku 
zadali, dobija se kompletna statisti- 
ka: koliko je bilo pravilnih glagola i 
koliko je ,,uhvaćeno“ i propušteno, 
i isto to za nepravilne glagole. 
Kompletna statistika se dobija i u 
zbirnoj rekapitulaciji.  Nastavniku 
ostaje da izražene brojke i procente 
eventualno pretvori u ocenu. 

Naravno, glagoli se pojavljuju 
potpuno slučajno kako po redosle- 
du tako i po mestu pojavljivanja na 
ekranu. Ovo onemogućuje pogađa- 
nje, ili ga bar destimuliše. Kada se 
pojavi glagol koji prvi put srećete, 
po reakciji računara i komentaru 
koji se dobija odmah se vidi da li je 
izbor bio tačan ili nije. Na taj način 
se upoznaju novi glagoli'i glagolski 
oblici nepravilnih glagola. 

